5. ΒΑΣΙΛΙΚΟΝ ΔΙΑΤΑΓΜΑ της 10/12 Ιαν.1948 Περί της επί προσωρινή ατελεία εισαγωγής συρμάτων και σιδήρων στεφανών, προς περιέλιξιν κιβωτίων περιεχόντων εγχώρια προϊόντα εξαγόμενα εις την αλλοδαπήν. Έχοντες υπ’ όψει:1)το άρθρ.1 παρ.7 του Α.Ν. 1032/1938 “περί τροποποιήσεως κλάσεών τινων του δασμολογίου εισαγωγής και ρυθμίσεως περιπτώσεών τινων δασμολογικής φύσεως”, 2)το άρθρ.2 του Νόμ.4607, προτάσει των Ημετέρων επί των Οικονομικών και Εθνικής Οικονομίας Υπουργών, μετά σύμφωνον γνώμην της Διαρκούς Επιτροπής Δασμολογίου, του Συμβουλίου Βιομηχανίας και εμπορικών Συμβάσεων και του Συμβουλίου Επικρατείας (αριθ. πρακτικού 480/47), αποφασίζομεν και διατάσσομεν. Άρθρ.1.-Επιτρέπεται εις εξαγωγείς εμπόρους εγχωρίων προϊόντων και Βιομηχάνους επεξεργασίας εγχωρίων προϊόντων η επί προσωρινή ατελεία και επί παρακαταθήκη των δασμών και των παρεπομένων φόρων, εισαγωγή απ’ ευθείας εκ της αλλοδαπής ή και της αποταμιεύσεως 1)σύρματος καταλλήλου προς περιέλιξιν κιβωτίων εν οις συσκευάζονται εγχώρια προϊόντα εξαγόμενα εις το εξωτερικόν ή περίδεσιν δεμάτων εγχωρίων βοτανών ή άλλων εγχωρίων προϊόντων, 2)σιδήρουεις ταιΣελ.551 Σίδηρος 30.Η.ο.4-5 νίας δια στεφάνας της δασμολογικής κλάσεως 62δ και συνδετήρων τούτων προς περίδεσιν επίσης δεμάτων βοτανών ή άλλων εγχωρίων προϊόντων εξαγομένων εις το εξωτερικόν. Άρθρ.2.-Τα εισαγωγικά τέλη και οι παρομαρτούντες φόροι και δικαιώματα παρακατατίθενται κατά την παραλαβήν των εν άρθρ.1 κατονομαζομένων ειδών εις τον αρμόδιον Τελωνειακόν Ταμίαν αποδίδονται δε εν όλω ή εν μέρει μετά την ολικήν ή μερικήν εξαγωγήν αυτών εντός ενός έτους από της παραλαβής των εν λόγω ειδών εις την αλλοδαπήν περιελιγμένων εις κιβώτια πλήρη εγχωρίων προϊόντων εξαγομένων εις την αλλοδαπήν ή περιδεδεμένων εις εγχώρια προϊόντα. Κατά τον υπολογισμόν προς εξεύρεσιν της χρησιμοποιηθείσης ποσότητος σύρματος κλπ. ουδεμία φύρα αναγνωρίζεται. Άρθρ.3.-Την επομένην της λήξεως της ανωτέρω προθεσμίας χρεούται η σχετική διασάφησις εισαγωγής η αίτησις αναλώσεως δια του ποσού των εισαγωγικών τελών και λοιπών φόρων και δικαιωμάτων επί της μήπω εξαχθείσης ποσότητος σύρματος ή ταινιών δια στεφάνας μετά των συνδετήρων και εισάγεται το αναλογούν εις ταύτην ποσόν των παρακατατεθειμένων εισαγωγικών δασμών και φόρων ως τακτικόν δημόσιον έσοδον. Άρθρ.4.-Η εισαγωγή επί προσωρινή ατελεία των εν άρθρ.1 ειδών επιτρέπεται μόνον δια των τελωνείων α΄ τάξεως, η δε εξαγωγή των δι’ αυτών περιελιχθέντων κιβωτίων και περιδεθέντων δεμάτων δέον να γίνηται δια της αυτής τελωνειακής αρχής δι’ ης εγένετο η εισαγωγή. “Εγκρίσει του Υπουργού των Οικονομικών δύναται να επιτραπή η εισαγωγή των ανωτέρω ειδών και δια των Τελωνείων Β΄ τάξεως. Ομοίως δύναται να επιτραπή εγκρίσει του Υπουργού των Οικονομικών η εξαγωγή των ανωτέρω ειδών περιελιγμένων εις κιβώτια ή δέματα και δι’ ετέρας Τελωνειακής αρχής εκτός εκείνης δι’ ης επραγματοποιήθη η εισαγωγή”. Το άρθρ.4 τίθεται ως διωρθώθη δια του Φ.Ε.Κ.59 5 Μαρτ.48, το δε δεύτερον εδάφιον προσετέθη δια του Β.Δ.23 Σεπτ./7 Οκτ.1948. Άρθρ.5.-Η εκάστοτε παραλαμβανομένη υπό τους όρους του παρόντος ποσότης εκ των εν άρθρ.1 ειδών δεν δύναται να είναι μικροτέρα των 1000 χιλιογράμμων. Άρθρ.6.-Αι διατάξεις των άρθρ.2-5 του Νόμ.ΒΡΝΗ΄ του έτους 1893 και του άρθρ.96 του Νόμ.1165 και του από 16 Μαρτ.1893 Β.Δ/τος “περί  Σελ.552 των επί προσωρινή ατελεία εισαγομένων πρώτων υλών κλπ.” εφαρμόζονται και επί της επί προσωρινή ατελεία εισαγωγής των κατά το πρώτο άρθρον ειδών. Εις τον αυτόν επί των Οικονομικών Υπουργόν αντίθεμεν την δημοσίευσιν και εκτέλεσιν του παρόντος Δ/τος. 